# Euroopa Liidu C 165A/20.

| | ISSN 1977-0898 |
| --- | --- |
| Euroopa Liidu
  Teataja | C 165A |
| | |
| Eestikeelne väljaanne | Teave ja teatised | 58. köide20. mai 2015 |

ISSN 1977-0898

Euroopa Liidu

Teataja

C 165A

Eestikeelne väljaanne

Teave ja teatised

58. köide20. mai 2015

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Komisjon |
| 2015/C 165A/01 | Personali- ja turvalisusküsimuste peadirektoraat — Teade direktori vaba ametikoha kohta (palgaaste AD 14) — Brüsselis asuv turvalisusküsimuste direktoraat (DG HR.DS) — (Personalieeskirjade artikli 29 lõige 2) — COM/2015/10359 | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Komisjon

2015/C 165A/01

Personali- ja turvalisusküsimuste peadirektoraat — Teade direktori vaba ametikoha kohta (palgaaste AD 14) — Brüsselis asuv turvalisusküsimuste direktoraat (DG HR.DS) — (Personalieeskirjade artikli 29 lõige 2) — COM/2015/10359

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 20.5.2015 | ET | Euroopa Liidu Teataja | CA 165/1 |
| --- | --- | --- | --- |

20.5.2015

ET

Euroopa Liidu Teataja

CA 165/1

---

Personali- ja turvalisusküsimuste peadirektoraat

Teade direktori vaba ametikoha kohta (palgaaste AD 14)

Brüsselis asuv turvalisusküsimuste direktoraat (DG HR.DS)

(Personalieeskirjade artikli 29 lõige 2)

COM/2015/10359

(2015/C 165 A/01)

Turvalisusküsimuste direktoraat

Komisjoni turvalisusküsimuste direktoraat kuulub personali- ja turvalisusküsimuste peadirektoraati ja vastutab institutsiooni sisejulgeolekupoliitika eest. Nimetatud poliitikaga püütakse tagada, et inimesed, vara ja teave oleksid kõigis komisjoni tegevuskohtades piisavalt kaitstud turva- ja julgeolekuriskide eest. Julgeolekupoliitika toetab komisjoni tegevust tema ülesannete ning institutsiooniliste ja juriidiliste kohustuste, sealhulgas personali eest hoolitsemise kohustuste täitmisel. Samuti aitab see tagada talitluspidevust. Eelseisvatel aastatel soovime selles vallas töökeskkonna kvaliteeti säilitada ja parandada ning hoolimata nappidest vahenditest tugevdada tõhusat kaitset uute ohtude eest.

Kiiret üleilmastumist ja üha komplekssemaks muutuvaid julgeolekuohte arvesse võttes hakkab komisjon rakendama mitmesuguseid tugevdatud julgeolekumeetmeid, et tagada eelseisvatel aastatel isikute, teabe ja vara tõhus kaitse.

Pakume kõrgetasemelist ametikohta, mille täitjal tuleb tegeleda nende küsimustega, samuti kujundada ja tõhustada komisjoni julgeolekupoliitikat ja tagada selle nõuetekohane rakendamine.

Pakutav ametikoht

Komisjon kuulutab välja konkursi turvalisusküsimuste direktoraadi direktori ametikoha täitmiseks.

Edukas kandidaat vastutab personali, vara, teabe ja tegevuse julgeoleku, turvalisuse ja kaitse eest kõigis komisjoni tegevuskohtades. Ta haldab ja juhib komisjoni julgeolekupoliitika arendamist, rakendamist ja hindamist, reageerib tulemuslikult uutele tekkivatele ohtudele, loob koostoimet ja teeb tihedat koostööd teiste Euroopa Liidu institutsioonide ja riiklike julgeolekuteenistuste esindajatega.

Turvalisusküsimuste direktori haldusalasse kuulub ligikaudu 200 töötajat, kes töötavad kuues üksuses, mis asuvad Brüsselis ja Luxembourgis. Nad tegelevad mitmesuguste julgeolekuküsimustega alates komisjoni tegevuskohtade füüsilisest kaitsmisest (mis hõlmab komisjonile Brüsselis lepingu alusel osutatava valveteenuse haldamist) kuni julgeoleku- ning IT- ja kommunikatsiooniturbe nõuete täitmise kontrollimise, ohtude kohta teabe kogumise ja terrorismivastase võitluseni.

Lisaks sellele tegeleb direktoraat komisjoni liikmete ja tähtsate külaliste kaitsmise, ööpäevaringse ohtudele reageerimise võime tagamise, IT- ja tehnilise turbe alase nõustamise, komisjoni kõiki talitusi hõlmava julgeolekukoolituse ja uurimistoimingutega. Oma ülesannete täitmiseks teeb direktoraat tihedat koostööd teiste ELi institutsioonide ning liikmesriikide ja rahvusvaheliste organisatsioonide välisjulgeolekuteenistustega.

Peale selle kuulub turvalisusküsimuste direktori haldusalasse üksus, kes vastutab Brüsselis ja Luxembourgis asuvate tegevuskohtade tööohutuse ja töötervishoiu poliitika eest, mis hõlmab kõnealuse poliitika rakendamise juhtimise süsteemide kontrollimist ja seonduva koolitusprogrammi juhtimist.

Direktori vastutusala aastaeelarve on ligikaudu 6 miljonit eurot julgeolekualase tegevuse ja 40 miljonit eurot Brüsselis osutatava valveteenuse jaoks. Turvalisusküsimuste direktoraat haldab ligikaudu 70 erafirmadega sõlmitud lepingut ja kuulutab aastas välja keskmiselt 12 suurt hankemenetlust.

Tegevuse tõhususe huvides peab julgeolekuküsimuste direktor suutma luua ja hoida häid suhteid teiste riiklike ja rahvusvaheliste julgeolekuteenistustega ja muude julgeolekuasutustega, kellega tal tuleb teha julgeolekuküsimustega seotud teabevahetuse ja kõrgetasemelise julgeoleku pakkumise valdkonnas tihedat koostööd. Tegemist on häid kõrgetasemelise halduse ja juhtimise oskusi nõudvate ülesannetega.

Sobiv kandidaat

Sobiv kandidaat peab olema väljapaistev ja dünaamiliste isikuomadustega spetsialist, kes peaks täitma järgmisi valikukriteeriume:

| — | asjaomastes julgeolekuvaldkondades, eelkõige Euroopa Liitu puudutavates küsimustes töötamise kogemus, sealhulgas tõendatud edukas kogemus valdkonna kõrgetasemelisel juhtimisel; |
| --- | --- |

—

asjaomastes julgeolekuvaldkondades, eelkõige Euroopa Liitu puudutavates küsimustes töötamise kogemus, sealhulgas tõendatud edukas kogemus valdkonna kõrgetasemelisel juhtimisel;

| — | üldise julgeolekukonteksti ja julgeolekuga seotud küsimuste mõistmine ja arusaam sellest, kuidas julgeolekupoliitikat tõhusalt rakendada; |
| --- | --- |

—

üldise julgeolekukonteksti ja julgeolekuga seotud küsimuste mõistmine ja arusaam sellest, kuidas julgeolekupoliitikat tõhusalt rakendada;

| — | julgeoleku regulatiivsete ja poliitiliste aspektide tundmine ning juhtimiskogemus selles valdkonnas; |
| --- | --- |

—

julgeoleku regulatiivsete ja poliitiliste aspektide tundmine ning juhtimiskogemus selles valdkonnas;

| — | põhjalikud teadmised ELi institutsioonide, nende tegevuse ja koostoimimise ning direktoraadi tegevusega seotud ELi poliitika ja välismeetmete kohta; |
| --- | --- |

—

põhjalikud teadmised ELi institutsioonide, nende tegevuse ja koostoimimise ning direktoraadi tegevusega seotud ELi poliitika ja välismeetmete kohta;

| — | võime luua ja hoida julgeolekuvaldkonnas ELi institutsioonide, rahvusvaheliste, riiklike ja piirkondlike asutuste ning rahvusvaheliste organisatsioonidega asjakohasel ja kõrgeimal tasandil suhteid ja teha koostööd; |
| --- | --- |

—

võime luua ja hoida julgeolekuvaldkonnas ELi institutsioonide, rahvusvaheliste, riiklike ja piirkondlike asutuste ning rahvusvaheliste organisatsioonidega asjakohasel ja kõrgeimal tasandil suhteid ja teha koostööd;

| — | finantsvahendite ning eelarve- ja inimressursside riiklikul, Euroopa ja/või rahvusvahelisel tasandil juhtimise kogemus; |
| --- | --- |

—

finantsvahendite ning eelarve- ja inimressursside riiklikul, Euroopa ja/või rahvusvahelisel tasandil juhtimise kogemus;

| — | võime panna paika selge strateegiline visioon direktoraadi rollist ja tulevikust; |
| --- | --- |

—

võime panna paika selge strateegiline visioon direktoraadi rollist ja tulevikust;

| — | võime juhtida ja motiveerida suurt meeskonda euroopalikus, mitmekultuurilises ja -keelses keskkonnas; |
| --- | --- |

—

võime juhtida ja motiveerida suurt meeskonda euroopalikus, mitmekultuurilises ja -keelses keskkonnas;

| — | suurepärane suulise ja kirjaliku suhtlemise oskus ning võime nii avalikkusega kui ka asutusesiseste ja -väliste huvirühmadega tulemuslikult ja veenvalt suhelda. |
| --- | --- |

—

suurepärane suulise ja kirjaliku suhtlemise oskus ning võime nii avalikkusega kui ka asutusesiseste ja -väliste huvirühmadega tulemuslikult ja veenvalt suhelda.

Konkursi võitnud kandidaadil peaks olema tema liikmesriigi julgeolekuasutuse väljastatud kehtiv juurdepääsutõend (TOP SECRET tase) või võimalus selline tõend saada. (Tegemist on juurdepääsuloaga, mis antakse isikule haldusotsusega pärast seda, kui ta on läbinud liikmesriigi pädeva julgeolekuasutuse poolse kontrolli kooskõlas kohaldatavate siseriiklike julgeolekualaste õigusnormidega. Luba tõendab, et isikule võib anda juurdepääsu teatava tasemeni salastatud teabele. Palume tähele panna, et juurdepääsuloa saamiseks vajaliku menetluse saab algatada ainult tööandja, mitte aga isik ise).

Väljavalitud kandidaat nimetatakse ametisse ainult tingimusel, et tal on kehtiv juurdepääsuluba.

Nõuded kandidaadile (sobivuskriteeriumid)

Kandidaadid, kes soovivad valikumenetluses osaleda, peavad avalduse esitamise tähtpäeval täitma järgmised tingimused.

| 1. | Kodakondsus: kandidaat peab olema Euroopa Liidu liikmesriigi kodanik. |
| --- | --- |

1.

Kodakondsus: kandidaat peab olema Euroopa Liidu liikmesriigi kodanik.

| 2. | Akadeemiline kraad või diplom: kandidaadil peab olema:






  i) | lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat, või |
| --- | --- | --- |

2.

Akadeemiline kraad või diplom: kandidaadil peab olema:

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku õppeaja kestus on tavapäraselt vähemalt neli aastat, või

| ii) | lõpetatud ülikooliõppele vastav haridustase, mida tõendab diplom, ning vähemalt üheaastane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemusena). |
| --- | --- |

ii)

lõpetatud ülikooliõppele vastav haridustase, mida tõendab diplom, ning vähemalt üheaastane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemusena).

| 3. | Töökogemus: vähemalt 15-aastane ülikoolijärgne töökogemus erialal ja tasemel, mis vastab eespool osutatud kvalifikatsioonile.

  Juhtimiskogemus: vähemalt viis aastat kõnealusest töökogemusest peab olema saadud kõrgemal juhtival ametikohal (1), mis on otseselt seotud valdkonnaga, millega ta tegeleks pakutaval ametikohal. |
| --- | --- |

3.

Töökogemus: vähemalt 15-aastane ülikoolijärgne töökogemus erialal ja tasemel, mis vastab eespool osutatud kvalifikatsioonile.

Juhtimiskogemus: vähemalt viis aastat kõnealusest töökogemusest peab olema saadud kõrgemal juhtival ametikohal (1), mis on otseselt seotud valdkonnaga, millega ta tegeleks pakutaval ametikohal.

| 4. | Keeleoskus: ühe Euroopa Liidu ametliku keele (2) väga hea oskus ja teise ametliku keele piisav oskus. |
| --- | --- |

4.

Keeleoskus: ühe Euroopa Liidu ametliku keele (2) väga hea oskus ja teise ametliku keele piisav oskus.

| 5. | Vanusepiirang: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66-aastaseks (vt personalieeskirjade artikli 52 punkt a). |
| --- | --- |

5.

Vanusepiirang: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66-aastaseks (vt personalieeskirjade artikli 52 punkt a).

Sõltumatus ja huvide deklaratsioon

Enne ametiülesannete täitmise alustamist peab kandidaat esitama deklaratsiooni kohustuse kohta tegutseda sõltumatult avalikes huvides ja deklaratsiooni huvide kohta, mida võib lugeda tema sõltumatust ohustavateks.

Ametisse nimetamine ja teenistustingimused

Euroopa Komisjon valib direktori ja nimetab ta ametisse personalivaliku- ja värbamismenetluse kohaselt (vt ka ülevaatlik dokument, mis käsitleb kõrgema järgu ametnike suhtes kohaldatavat poliitikat) (3). Valikumenetluse käigus peavad kandidaadid, kes on kutsutud vestlusele ametisse nimetamise küsimustega tegelevasse komisjoni nõuandekomiteesse, enne vestlust osalema väliste värbamisnõustajate korraldataval hindamisel.

Korralduslikel kaalutlustel ja selleks, et valikumenetluse saaks nii kandidaatide kui ka institutsioonide huvides võimalikult kiiresti lõpule viia, toimub valikumenetlus vaid inglise ja/või prantsuse keeles (4).

Palga- ja teenistustingimused on sätestatud Euroopa Liidu personalieeskirjade palgaastme AD 14 ametnikke käsitlevas osas. Juhime kandidaatide tähelepanu sellele, et personalieeskirjade kohaselt peavad kõik uued töötajad läbima üheksakuulise katseaja.

Direktori töökoht asub Brüsselis.

Võrdsed võimalused

Euroopa Liit järgib võrdsete võimaluste poliitikat.

Kandideerimisavalduste esitamise kord

Kontrollige enne avalduse esitamist hoolikalt, kas Te täidate kõik sobivuskriteeriumid („Nõuded kandidaadile”), eriti diplomi ja töökogemuse kohta kehtestatud nõuded. Kandidaadid, kes ei täida sobivuskriteeriume, langevad valikumenetlusest automaatselt välja.

Kandideerimisavalduse esitamiseks tuleb registreeruda veebisaidil

https://ec.europa.eu/dgs/human-resources/seniormanagementvacancies/

ja järgida valikumenetluse etappe käsitlevaid juhiseid.

Teil peab olema toimiv e-posti aadress. Seda kasutatakse Teie registreerimiseks ning Teie teavitamiseks valikumenetluse tulemustest. Seepärast tuleb Euroopa Komisjoni teavitada e-posti aadressi muutumisest.

Avaldusele tuleb lisada PDF-vormingus elulookirjeldus ja täita veebipõhine motivatsioonikiri (kuni 8  000 tähemärki). Elulookirjeldus ja motivatsioonikiri peavad olema inglise, prantsuse või saksa keeles.

Registreerumise edukal lõpetamisel ilmub ekraanile registreerimisnumber, mille peate üles märkima ja meeles pidama – see on Teie viitenumber kõigis kandideerimisega seotud küsimustes.

Registreerimisnumbri saamine näitab, et registreerumisprotsess on lõppenud – see kinnitab, et Teie andmed on registreeritud.

Kui Te registreerimisnumbrit ei saanud, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Asjaomane peadirektoraat võtab Teiega avalduse asjus ise ühendust.

Kui Teil on puue, mis ei võimalda Teil elektroonilist registreerimisvormi täita, võite esitada avalduse (elulookirjelduse ja motivatsioonikirja) paberkandjal ja saata selle tähitud kirjaga, mis kannab hiljemalt registreerimise lõppkuupäeva postitemplit, järgmisel aadressil:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË

  , märkides selgelt viiteks „

  Vacancy for a Director function in DG.HR.DS, COM/2015/10359”

  . Edasine suhtlemine komisjoniga toimub posti teel. Sellisel juhul tuleb Teil avaldusele lisada puude olemasolu kinnitav tõend, mille on välja andnud tunnustatud asutus. Ühtlasi peaksite eraldi lehel kirjeldama konkreetseid abinõusid, mis muudaksid valikumenetluses osalemise Teile lihtsamaks.

Kui Teil on vaja lisateavet ja/või kui peaks tekkima tehnilisi probleeme, saatke meile e-kiri aadressil

HR-A2-MANAGEMENT-ONLINE@ec.europa.eu

Lõpptähtaeg

Registreerumise lõpptähtaeg on 18. juunil 2015 kell 12 päeval Brüsseli aja järgi. Pärast seda ei ole kandideerimisavaldust enam võimalik esitada.

Õigeaegse registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või Teie internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast registreerumise lõpptähtaja möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaadil on keelatud võtta otse või kaudselt, isiklikult või kellegi kaasabil ühendust komisjonide liikmetega.

Isikuandmete kaitse

Euroopa Komisjon tagab, et kandidaatide isikuandmete töötlemisel peetakse kinni Euroopa Parlamendi ja nõukogu 18. detsembri 2000. aasta määrusest (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (5).

---

(1)  Elulookirjelduses peaks kandidaat vähemalt nende viie aasta kohta, mille jooksul ta töötas kõrgel juhtival ametikohal, esitama järgmised andmed: 1) ametinimetus ja -ülesanded, 2) alluvate arv ametikohal/-kohtadel, 3) hallatud eelarvete suurus, 4) kõrgemate ja madalamate hierarhiliste tasemete arv ning sama tasandi kolleegide arv.

(2)  http://ec.europa.eu/languages/policy/linguistic-diversity/official-languages-eu_et.htm

(3)  http://ec.europa.eu/civil_service/docs/official_policy_en.pdf

(4)  Valikukomisjon tagab, et ei eelistata kõnealuseid keeli emakeelena rääkivaid kandidaate.

(5)  EÜT L 8, 12.1.2001, lk 1.

---